Dangerously in Love

Dangerously in Love (בעברית: מאוהבת באופן מסוכן) הוא אלבום הבכורה של הזמרת האמריקאית ביונסה, שיצא ב-22 ביוני 2003. האלבום זה הוא הראשון בקריירת הסולו של ביונסה אשר הייתה חברה בלהקת דסטיניז צ'יילד, ובשנת 2002 הודיעו חברות הלהקה כי הן מתכננות לקחת הפסקה מהלהקה ולהתמקד בקריירת הסולו שלהן.

האלבום הצליח רבות בעולם ואף הגיע למקום הראשון בטבלת הבילבורד בארצות הברית (על מכירות של כ-317,000 עותקים בשבוע הראשון), ולמקום הראשון בטבלת האלבומים הבריטית. נכון להיום, האלבום מכר כ-12 מיליון עותקים ברחבי העולם. האלבום הצליח רבות כאשר ביונסה הייתה מועמדת עליו ועל שיריו לחמישה פרסי גראמי, וזכתה בכולם באותו ערב.

במהלך שנת 2003 ביונסה יצאה למסע הופעות לקידום האלבום "Dangerously in Love Tour".

סינגלים 
"Crazy in Love" - הסינגל הראשון מהאלבום יצא ברחבי העולם ב-18 במאי 2003, בשיתוף הזמר ג'יי זי. השיר זכה לביקורות חיוביות והייתה לו הצלחה עצומה במיוחד בארצות הברית, כאשר נכנס למצעד הבילבורד במקום הראשון ושהה שם שמונה שבועות. והוא צעד במקומות הראשונים במצעדים של ארצות הברית, בריטניה, וצעד בעשרת המקומות הראשונים בארצות רבות אחרות. השיר זכה בשני פרסי גראמי בשנת 2004 בקטגוריות Best R&B Song ו-Best Rap/Sung Collaboration.

"Baby Boy" - הסינגל השני יצא ב-3 באוגוסט 2003, בשיתוף הזמר שון פול. הסינגל זכה להצלחה גדולה בעולם, כאשר היה לסינגל השני מהאלבום שנכנס למקום הראשון במצעד הבילבורד האמריקאי, ואף שהה שם תשעה שבועות. ובנוסף השיר הגיע למקומות ראשונים במצעדים שונים בעולם.

"Me, Myself and I" - יצא כסינגל השלישי ב-19 באוקטובר 2003. הוא הגיע לחמישייה הפותחת במצעד הבילבורד האמריקאי וזכה להצלחה במצעדים בעולם.

"Naughty Girl" - יצא כסינגל הרביעי מן האלבום ב-14 במרץ 2004. כמו הסינגל השלישי הוא הגיע לחמישייה המובילה במצעד הבילבורד האמריקאי וזכה להצלחה במצעדים בעולם.

זכיות בפרסים 
האלבום Dangerously in Love זכה בחמישה פרסי גראמי:
 Best Female R&B Vocal Performance ל-"Dangerously in Love 2"
 Best R&B Performance by a Duo or Group with Vocals ל-"The Closer I Get to You"
 Best R&B Song ל-Crazy in Love
 Best Contemporary R&B Album
 Best Rap/Sung Collaboration ל-Crazy in Love

רשימת רצועות 

שימוש בדגימות בשירים:
"Crazy in Love" - מכיל דגימות מתוך השיר "Are You My Woman (Tell Me So)" של להקת The Chi-Lites.
"Naughty Girl" - מכיל דגימות מתוך השיר "Love to Love You Baby" של הזמרת דונה סאמר.
"Baby Boy" - מכיל קטע מתוך השיר "No Fear" של להקת O.G.C.
"Be With You" - מכיל דגימות מתוך השיר "I'd Rather Be With You" של להקת Bootsy's Rubber Band, מתוך השיר "Ain't Nothing I Can Do" של טיירון דייוויס ומתוך השיר "Strawberry Letter 23" של להקת The Brothers Johnson.
"That's How You Like It" - מילות השיר מכילות קטע מתוך השיר "I Like It" של להקת DeBarge.
"Gift From Virgo" - מכיל דגימות מתוך השיר "Rainy Day" של שוגי אוטיס.

מיקומי שיא

קישורים חיצוניים

הערות שוליים 

ערכים שבהם תבנית בריטניקה אינה מתאימה
אלבומי בכורה מ-2003
אלבומי ביונסה
אלבומים באנגלית
אלבומים שהופקו על ידי ביונסה
אלבומים שהופקו על ידי מיסי אליוט
אלבומים שהופקו על ידי סקוט סטורץ'
אלבומים שהופקו על ידי ריץ' הריסון
זוכי פרס גראמי לאלבום ה-R&B העכשווי הטוב ביותר
אלבומים שהגיעו למקום הראשון במצעד האלבומים הבריטי
אלבומים שהגיעו למקום הראשון במצעד האלבומים הקנדי
אלבומים שהגיעו למקום הראשון במצעד הבילבורד 200
אלבומי פלטינה באוסטרליה
אלבומי פלטינה בקנדה
אלבומי פלטינה כפולה ומעלה בארצות הברית
אלבומי פלטינה כפולה ומעלה בממלכה המאוחדת
אלבומי חברת קולומביה רקורדס